**«Үш құрауышты интеграцияланған жүйеге және оны есепке алуға қойылатын талаптарды, сондай-ақ оны орнату және қолдану қағидаларын бекіту туралы» Қазақстан Республикасының Қаржы министрі бұйрығының жобасына**(бұдан әрі – Жоба)

**БАСПАСӨЗ ХАБАРЛАМАСЫ**

# Жоба Қазақстан Республикасы Салық кодексінің 111-бабының 6-тармағына сәйкес әзірленді.

# Жобаны қабылдаудың мақсаты – онлайн-бақылау-касса машинасын, қолма-қол ақшасыз есеп айырысуға арналған POS-терминалды және тауарларды есепке алу жүйесін бірыңғай платформада біріктіру болып табылады. Бұл үш құрауышты интеграцияланған жүйені пайдаланушылар үшін сауда операцияларын, қызметтерді, жұмыстарды және тауарларды есепке алуды автоматтандыруды қамтамасыз етеді.

# Жобаның күтілетін нәтижесі – Жоба Қазақстан Республикасының Салық кодексі талаптарына сәйкестікті қамтамасыз ете отырып, үш құрауышты интеграцияланған жүйені пайдалану арқылы сауда операцияларын, ақша есеп айырысулары мен тауар қозғалысына қатысты деректерді қабылдау және беру тәртібін автоматтандырылған есепке алуды жетілдіруге және жаңғыртуға мүмкіндік береді.

Жобаны қабылдау теріс әлеуметтік-экономикалық, құқықтық және (немесе) өзге де салдарларға әкелмейді.

Жобаны іске асыру республикалық бюджеттен қаржы қаражаттарын бөлуді қажет етпейді.

Жоба «Ашық нормативтік-құқықтық актілер» интернет-порталында 2025 жылғы 10 қыркүйекте орналастырылды.

Жария талқылау жүргізу мерзімі – 2025 жылғы 23 қыркүйекке дейін.