**АҚПАРАТТЫҚ АНЫҚТАМА  
Қазақстан Республикасы Қаржы министрінің  
«Үш құрауышты интеграцияланған жүйеге және оның есебіне қойылатын талаптарды, сондай-ақ оны орнату және қолдану қағидаларын бекіту туралы»  
бұйрығының жобасы**(бұдан әрі – Жоба)

Жоба Қазақстан Республикасының Салық кодексінің 111-бабының 6-тармағының ережелерін іске асыру мақсатында әзірленді.  
Аталған НҚА жобасы онлайн бақылау-кассалық машинаны, қолма-қол ақшасыз есеп айырысуға арналған POS-терминалды және тауарларды есепке алу жүйесін бірыңғай платформада біріктіру мақсатында іске асырылады. Бұл үш құрауышты интеграцияланған жүйе пайдаланушылары үшін сауда операцияларын, қызметтерді, жұмыстарды және тауарларды есепке алуды автоматтандыруды қамтамасыз етеді.  
 **Күтілетін нәтижесі** – салықтық әкімшілендірудің тиімділігін арттыру, құқық бұзушылықтарды барынша азайту және салық төлеушілер мен мемлекеттік кірістер органдары арасындағы өзара іс-қимылды жеңілдету.